แบรนด์ใดของนารายา ที่เป็นแบรนด์กระเป๋า และเครื่องประดับของผู้หญิงที่มีความพรีเมี่ยมมากขึ้น คุณภาพดีขึ้น แต่ยังมีราคาจับต้องได้
1. NARA
2. Evangelisa
3. Aphrodite
4. LaLaMa
คำตอบที่ถูกต้องได้แก่ 3.  เนื่องจาก เพราะแบรนด์ Aphrodite ของนารายา แบรนด์กระเป๋า และเครื่องประดับของผู้หญิงที่มีความพรีเมี่ยมมากขึ้น คุณภาพดีขึ้น แต่ยังมีราคาจับต้องได้

แบรนด์ “นารายา” เป็นที่รู้จักอย่างดีสำหรับนักท่องเที่ยวโดยเฉพาะชาวจีน ซึ่งได้ทำตลาดมาเป็นเวลา 29 ปี แต่นารายาไม่ได้มีการสร้างแบรนด์ หรือทำการตลาดอย่างจริงจัง ปล่อยให้สินค้าทำหน้าที่ของตัวเองไปอย่างเดียว ในปี 2561 ถือเป็นปีแรกที่นารายาทำการลงทุนอย่างหนัก ทั้งในด้านการขยายสาขารวด 13 สาขาจากที่ขยายเพียงแค่ 1-2 สาขาเท่านั้น รวมถึงการปรับหน้าร้านให้ทันสมัย นำนวัตกรรมใหม่ๆ เข้ามาใช้

ปัญหาที่พบเจอ เมื่อลูกค้ามาที่ร้านก็คือ เมื่อผู้หญิงเข้ามาช้อปปิ้ง จะพบว่าผู้ชาย หรือลูกๆ จะนั่งคอยหน้าร้าน ทำให้วาสนาคิดว่าไม่เป็นการดีแน่ จึงทำการแตกแบรนด์ใหม่ๆ ให้ครอบคลุมทุกกลุ่มลูกค้า เป็นการขยายฐานลูกค้าให้กว้างขึ้น เมื่อลูกค้าที่มาเป็นครอบครัวสามารถมีของติดมือไปคนละชิ้นได้ ในปี 2561 ได้ทำการเปิดตัวอีก 4 แบรนด์ย่อย บางแบรนด์ได้มีการจำหน่ายมานานแล้ว แต่จะทำตลาดจริงจังมากขึ้นในปี 2561 ได้แก่


1. NARA แบรนด์กระเป๋า และเครื่องประดับสำหรับผู้ชาย ได้จำหน่ายมาแล้ว 3 ปี แต่เดิมมีเฉพาะที่สยามพารากอนเท่านั้น ในปี 2561 จะไปในเกือบทุกสาขา


2. Aphrodite แบรนด์กระเป๋า และเครื่องประดับของผู้หญิงที่มีความพรีเมี่ยมมากขึ้น คุณภาพดีขึ้น แต่ยังมีราคาจับต้องได้


3. LaLaMa แบรนด์เสื้อผ้า เครื่องประดับสไตล์โบฮีเมียน ตอบไลฟ์สไตล์วัยรุ่น ได้ทดลองจำหน่ายที่สยามสแควร์วันเป็นเวลา 1 ปีกว่าแล้ว


4. Evangelisa แบรนด์เสื้อผ้า และเครื่องประดับตกแต่งจากผ้าไหม เป็นความชอบส่วนตัวของวาสนาที่ต้องการให้ผ้าไหมใช้ในชีวิตประจำวัน ในราคาจับต้องได้ ราคาเริ่มต้นที่ 800 บาท